**REPUBLIKA HRVATSKA**

**VARAŽDINSKA ŽUPANIJA**

**GRAD VARAŽDIN**

**CENTAR ZA ODGOJ I OBRAZOVANJE**

**TOMISLAV ŠPOLJAR**

**JURJA KRIŽANIĆA 33**

**VARAŽDIN**

**KLASA: 003-09/19-01/7**

**URBROJ: 2186-40-01-14-1**

**Varaždin, 10. prosinca 2019.**

**Zapisnik sa sjednice Učiteljskog vijeća Centra za odgoj i obrazovanje** **Tomislav Špoljar**(u daljnjem tekstu Centar) održanoj 10. prosinca 2019. u prostorijama Centra u Varaždinu , Ulica Jurja Križanića 33 s početkom u 13,30 sati.

Prisutnih 45 članova Učiteljskog vijeća Centra

Odsutnih 5 članova Učiteljskog vijeća Centra

DNEVNI RED

1. Izbor predsjedavatelja sjednice Učiteljskog vijeća
2. Predstavljanje programa rada kandidata za izbor ravnatelja za mandatno razdoblje
3. Biranje Izbornog povjerenstva od 3 člana ( predsjednika i dva člana ) za vođenje postupka glasovanja za izbor ravnatelja, vođenje zapisnika o izborima i utvrđivanje abecednim redom liste kandidata za ravnatelja koju je utvrdio Školski odbor Centra
4. Tajno glasovanje o kandidatu za ravnatelja Centra i donošenje pisanog zaključka koji se dostavlja Školskom odboru Centra
5. Plan nadoknade nastave koja nije bila održana u vrijeme štrajka učitelja
6. Izmjena Godišnjeg plana rada Centra za odgoj i obrazovanje Tomislav Špoljar za školsku 2019./2020. godinu
7. Oslobođenje učenika TZK

**Ad - 1**

**Izbor predsjedavatelja sjednice Učiteljskog vijeća Centra**

Sukladno članku 72. stavku 3. Statuta Centra sjednicu Učiteljskog vijeća vodi član Školskog odbora iz reda Učiteljskog vijeća kojeg Učiteljsko vijeće izabere za predsjedavatelja sjednice. Natalija Luić predložila je članovima Učiteljskog vijeća da Ivanka Jakopec bude predsjedavateljica sjednice Učiteljskog vijeća Centra, a Marina Radosavljević zapisničarka. Izneseni prijedlog članovi Učiteljskog vijeća Centra jednoglasno su prihvatili. Ivanka Jakopec je članica Školskog odbora Centra iz reda Učiteljskog vijeća Centra.

Predsjedavateljica sjednice Učiteljskog vijeća Ivanka Jakopec izvijestila je nazočne članove Učiteljskog vijeća Centra da je Školski odbor Centra na sjednici održanoj 9. prosinca 2019. godine utvrdio je listu kandidata na kojoj se nalazi samo jedan kandidat za ravnatelja Centra i to VUČIĆ MARIN profesor defektolog iz Sračinca, Braće Radić 37 koji ispunjava uvjete propisane u raspisanom natječaju za ravnatelja Centra i koji je u propisanom roku dostavio ponudu, odnosno prijavu na natječaj za ravnatelja .

Ujedno je predočila Listu kandidata za izbor ravnatelja Centra za odgoj i obrazovanje Tomislav Špoljar donesene na sjednici Školskog odbora Centra dana 9. prosinca 2019. ( Lista kandidata u privitku)

**Ad - 2**

**Predstavljanje programa rada kandidata za izbor ravnatelja za mandatno razdoblje**

Na temelju članka 72. stavka 5. Statuta Centra za odgoj i obrazovanje Tomislav Špoljar kandidat za ravnatelja Centra za odgoj i obrazovanje Vučić Marin, započeo je sa predstavljanjem programa rada ravnatelja za mandatno razdoblje. Program rada podijeljen je na četiri područja: odgojno – obrazovni dio, opremljenost škole, financije i položaj škole u zajednici. U programu rada sažete su osnovne naznake rada u mandatnom razdoblju od 2020. godine do 2025. godine. Predstavljanje programa rada kandidata za ravnatelja Vučić Marina ,izazvalo je kod nazočnih članova Učiteljskog vijeća veliki interes i zanimanje.

**Ad - 3**

**Biranje Izbornog povjerenstva od 3 člana (predsjednika i dva člana) za vođenje postupka glasovanja za izbor ravnatelja, vođenje zapisnika o izborima i utvrđivanje abecednim redom liste kandidata za ravnatelja koju je utvrdio Školski odbor Centra**

Nakon izvješća predsjedavateljice sjednice Učiteljskog vijeća Ivanke Jakopec i predstavljanja programa rada kandidata za ravnatelja za mandatno razdoblje VUČIĆ MARINA pristupilo se biranju tročlanog Izbornog povjerenstva i utvrđivanju liste kandidata za ravnatelja Centra.

U tročlano Izborno povjerenstvo izabrane su:

1. Lidija Lončarić – predsjednica Izbornog povjerenstva

2. Renata Kos – članica Izbornog povjerenstva

3. Ivana Sopek – članica Izbornog povjerenstva

Izborno povjerenstvo vodi postupak glasovanja i zapisnik o izborima, te utvrđuje listu kandidata za ravnatelja Centra.

Lista kandidata za ravnatelja Centra sastoji se od jednog ( 1 ) kandidata označenog pod rednim brojem 1 MARIN VUČIĆ.

**Ad - 4**

**Tajno glasovanje o kandidatu za ravnatelja Centra i donošenje pisanog zaključka koji se dostavlja Školskom odboru Centra**

Nakon utvrđivanja liste kandidata za ravnatelja Centra, izrađeni su glasački listići nakon čega se pristupilo tajnom glasovanju. Glasovanju je pristupilo 45 članova Učiteljskog vijeća Centra što od njih ukupno 50 predstavlja natpolovičnu većinu članova Učiteljskog vijeća Centra.

Na glasačkom listiću, ako je samo jedan kandidat navodi se „ ZA“ i „PROTIV“ i glasački listić ovjerava se pečatom Centra.

Podijeljeno je ukupno 45 glasačkih listića što odgovara broju nazočnih članova Učiteljskog vijeće i boju članova koji su pristupili glasovanju.

Nakon tajnog glasovanja Izborno povjerenstvo prebrojalo je glasačke listiće i konstatiralo da su 44 člana Učiteljskog vijeća na glasačkim listićima zaokružili „ ZA „ kandidata MARINA VUČIĆA, a 1 (jedan) glasačkI listić bio je nevažeći, a što je ukupno 45 podijeljenih glasačkih listića.

Na temelju gore navedenog Izborno povjerenstvo sastavilo je listu kandidata koja sadrži samo jednog kandidata pod rednim brojem 1 i to MARINA VUČIĆA sa osvojena 44 glasa Učiteljskog vijeća. (Lista u privitku Zapisnika).

O provedenom tajnom glasovanju za ravnatelja Centra, odnosno na temelju utvrđenih rezultata, Učiteljsko vijeće donijeti će pisani Zaključak koji će dostaviti Školskom odboru Centra. (Zaključak u privitku Zapisnika).

Članove Školskog odbora iz reda Učiteljskog vijeća obvezuje pri glasovanju u Školskom odboru Zaključak Učiteljskog vijeća Centra.

**Ad – 5**

**Plan nadoknade nastave koja nije bila održana u vrijeme štrajka učitelja**

Pedagog Centra je predstavio plan nadoknade nastave zbog održanog štrajka djelatnika u Centru. Nadoknada nastavnih dana izgubljenih u štrajku nadoknadit će se u danima koji su u školskoj godini 2019./2020. bili predviđeni kao neradni, nenastavni ili dani odmora učenika. Na taj način nadoknadit će se ukupno 7 dana bez potrebe produljenja nastavne godine.

**Ad – 6**

**Izmjena Godišnjeg plana rada Centra za odgoj i obrazovanje Tomislav Špoljar za školsku**

**2019./2020. godinu**

U Godišnjem planu rada 23.12.2019. predviđen za zimski odmor učenika mijenja se i postaje radni nastavni dan.

Drugi dio zimskog odmora učenika od 24. do 28.2.2020. neće biti realiziran, a u te dane bit će radni nastavni dani.

Planirani radni nenastavni dan 2.3.2020. predviđen za obilježavanje Dana edukacijskih rehabilitatora bit će radni nastavni dan.

**Ad – 7**

**Oslobođenje učenika Centra od nastave TZK**

Nakon uvida u medicinsku dokumentaciju učenika i učinjenog pregleda, liječnica školske medicine predlaže potpuno oslobođenje nastave predmeta Tjelesna i zdravstvena kultura za učenika Marina Oštrića.

Članovi učiteljskog vijeća prihvaćaju i jednoglasno potvrđuju prijedlog.

Sjednica Učiteljskog vijeća završila je s radom u 14,15 sati.

Zapisničar: Predsjedavateljica Učiteljskog vijeća:

Marina Radosavljević Ivanka Jakopec